CELEX: 62011CB0384
Language: da
Date: 2012-07-12 00:00:00
Title: Sag C-384/11: Domstolens kendelse (Femte Afdeling) af 12. juli 2012 — Tate & Lyle Investments Ltd mod Belgische Staat (anmodning om præjudiciel afgørelse fra Rechtbank van eerste aanleg te Brussel — Belgien) (Procesreglementets artikel 104, stk. 3, første afsnit — artikel 63 TEUF — skattelovgivning — udlodning af udbytte — kildeskat — undgåelse eller lempelse af kædebeskatning — forskellig behandling af udbyttemodtagende hjemmehørende selskaber og udbyttemodtagende ikke-hjemmehørende selskaber)

24.11.2012   
            
            
               DA
            
            
               Den Europæiske Unions Tidende
            
            
               C 366/19
            
         Domstolens kendelse (Femte Afdeling) af 12. juli 2012 — Tate & Lyle Investments Ltd mod Belgische Staat (anmodning om præjudiciel afgørelse fra Rechtbank van eerste aanleg te Brussel — Belgien)
   (Sag C-384/11) (1)
   
   (Procesreglementets artikel 104, stk. 3, første afsnit - artikel 63 TEUF - skattelovgivning - udlodning af udbytte - kildeskat - undgåelse eller lempelse af kædebeskatning - forskellig behandling af udbyttemodtagende hjemmehørende selskaber og udbyttemodtagende ikke-hjemmehørende selskaber)
   2012/C 366/32
   Processprog: nederlandsk
   
      Den forelæggende ret
   
   Rechtbank van eerste aanleg te Brussel
   
      Parter i hovedsagen
   
   
      Sagsøger: Tate & Lyle Investments Ltd
   
      Sagsøgt: Belgische Staat
   
      Procesdeltager: Syral Belgium NV
   
      Sagens genstand
   
   Anmodning om præjudiciel afgørelse — Rechtbank van eerste aanleg te Brussel — fortolkning af artikel 63 TEUF — restriktioner for de frie kapitalbevægelser — skattelovgivning — selskabsskat — beskatning af udbytte — national lovgivning, hvorefter der indeholdes 10 % kildeskat af udbytte udloddet af hjemmehørende selskaber og i ligestillede indtægter — modregning af denne kildeskat i selskabsskatten kun mulig for hjemmehørende selskaber
   
      Konklusion
   
   Artikel 63 TEUF skal fortolkes således, at den er til hinder for en lovgivning i en medlemsstat som den i hovedsagen omhandlede, hvorefter der er pålagt kildeskat på udbytte, der udloddes af et hjemmehørende selskab til udbyttemodtagende hjemmehørende og ikke-hjemmehørende selskaber, som ejer en andel af det udloddende selskabs kapital på mindre end 10 %, men hvis anskaffelsesværdi er mindst 1.2 mio. EUR, mens der kun for de udbyttemodtagende hjemmehørende selskaber er fastsat en ordning med henblik på at undgå kædebeskatning. Når en medlemsstat påberåber sig en dobbeltbeskatningsoverenskomst, der er indgået med en anden medlemsstat, tilkommer det den nationale ret at fastslå, om der i den sag, der er indbragt for den, skal tages hensyn til denne overenskomst og i givet fald at efterprøve, om den gør det muligt at udligne virkningerne af restriktionen for de frie kapitalbevægelser.
   
      (1)  EUT C 282 af 24.9.2011.